《过山丹》
明代·杨旦

笑携书剑过山丹，拂面风来送晓寒。流水带冰穿断岸，游尘随晓上征鞍。

绝怜塞外从军苦，始信人间行路难。况值仲冬天气好，归鞭指日望长安。

作者简介：福建建安人，字晋叔，号偲庵。杨荣曾孙。弘治三年进士。历官太常卿，正德间忤刘瑾，谪知温州。有政绩。瑾诛，累擢至户部侍郎，南京吏部尚书。以反对张璁、桂萼骤进用，为给事中陈洸所劾。勒令致仕。